CELEX: 22017D1284
Language: hu
Date: 2016-02-05 00:00:00
Title: Az EGT Vegyes Bizottság 1/2016 határozata (2016. február 5.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2017/1284]

20.7.2017   
               
               
                  HU
               
               
                  Az Európai Unió Hivatalos Lapja
               
               
                  L 189/1
               
            AZ EGT VEGYES BIZOTTSÁG 1/2016 HATÁROZATA
      (2016. február 5.)
      az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2017/1284]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A 2003/85/EK tanácsi irányelv XI., XII. és XV. mellékletének a ragadós száj- és körömfájás élő vírusának kezelésére feljogosított laboratóriumok jegyzéke és a rájuk vonatkozó biológiai biztonsági minimumkövetelmények tekintetében történő módosításáról szóló, 2015. augusztus 4-i (EU) 2015/1358 bizottsági végrehajtási határozatot (1) bele kell foglalni az EGT-megállapodásba.
               
            
                  (2)
               
               
                  Ez a határozat a halaktól és a tenyésztett víziállatoktól eltérő élő állatokat érintő jogszabályokra vonatkozik. Az EGT-megállapodás I. melléklete I. fejezete bevezető részének (2) bekezdésében meghatározottak szerint az e tárgykörökre vonatkozó jogszabályok nem alkalmazandók Izlandra. Ez a határozat ezért nem alkalmazandó Izlandra.
               
            
                  (3)
               
               
                  Ez a határozat állat-egészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazításokról szóló részében meghatározottak szerint az állat-egészségügyi kérdéseket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
               
            
                  (4)
               
               
                  Az EGT-megállapodás I. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás I. melléklete I. fejezetének 3.1. részében az 1a. pont (2003/85/EK tanácsi irányelv) a következőképpen módosul:
      
                  1.
               
               
                  A szöveg a következő francia bekezdéssel egészül ki:
                  
                              „—
                           
                           
                              
                                 32015 D 1358: a Bizottság 2015. augusztus 4-i (EU) 2015/1358 végrehajtási határozata (HL L 209., 2015.8.6., 11. o.).”
                           
                        
            
                  2.
               
               
                  A b) kiigazítás szövegének helyébe a következő szöveg lép:
                  
                              „b)
                           
                           
                              A XI. melléklet A. részében az Egyesült Királyságban található The Pirbright Institute szolgáltatásait használó tagállamok jegyzéke a »Norvégia« szóval egészül ki.”
                           
                        
            2. cikk
      Az (EU) 2015/1358 végrehajtási határozatnak az Európai Unió Hivatalos Lapja EGT-kiegészítésében közzéteendő norvég nyelvű szövege hiteles.
      3. cikk
      Ez a határozat 2016. február 6-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2016. február 5-én.
         
            
               az EGT Vegyes Bizottság részéről
            
            
               az elnök
            
            Claude MAERTEN
         
      
      
         (1)  HL L 209., 2015.8.6., 11. o.
      
      
         (*1)  Alkotmányos követelmények fennállását nem jelezték.